text: ESMUC > Viu l'Esmuc > Actualitat > Notícies > Primeres Jornades ab sentits: convocatòria (Call for Papers)
  Dirigit als estudiants de grau o de màster i als alumni de l'Esmuc, es convoquen unes primeres Jornades ab sentits per posar en comú estratègies interpretatives, didàctiques o de recerca al voltant de la significació musical. (Vg. més avall la temàtica de les Jornades).
  Entre totes les propostes rebudes de març a maig 2018 s'escolliran les sis ponències que el comitè científic consideri més interessants.
  El comitè científic està format pels organitzadors, Rolf Baecker i Joan Grimalt, i per Josep Borràs (director de l'Esmuc), Rubén López Cano, Luca Chiantore, Joaquim Rabaseda, Eduard Resina i Eero Tarasti.
  Les ponències tindran un format de 15' més 5' de preguntes i comentaris. Hi assistiran els professors, estudiants de grau i de màster i alumni, tant ponents com interessats en la matèria. També seran obertes a la ciutat, amb inscripció gratuïta, per contribuir a difondre el camp de la significació musical.
  Podeu adreçar les vostres propostes, en no més de 200 paraules, més un breu CV de màxim 100 paraules, al correu jornadesabsentits@esmuc.cat.
  El nucli temàtic és molt ampli:
  Vinculacions entre la significació musical i la meva activitat artística o docent.
  Es poden presentar anàlisis d'obres pròpies o d'altri, o aspectes teòrics al voltant de la música amb sentits. Com a branca emergent de la musicologia, la significació musical encara té poca presència als curricula, malgrat l'interès d'una majoria creixent de músics i de musicòlegs de tot arreu. Com a punts de partida possibles se suggereixen aquests temes de caire general:
  Informació i inscripció al curs
  Entrevista a Joan Grimalt per presentar les Jornades Ab Sentits. Catalunya Música. Programa Assaig General.16-07-2018.